Mikil ólga er meðal sauðfjárbænda vegna fyrirkomulags á verðskrám sláturleyfishafa í ár . Félag sauðfjárbænda í Dalasýslu stóð fyrir opnum fundi með sláturleyfishöfum sl. föstudagskvöld til að fara yfir þessi mál . Fundurinn var haldinn í Búðardal og mættu þangað á annað hundrað bændur víðsvegar af Vesturlandi , Norðurlandi vestra og Vestfjörðum . Allir sláturleyfishafar , sem slátra lömbum af þessum svæðum , voru boðaðir á fundinn en athygli vakti að einungis einn framkvæmdastjóri af fjórum sá sér fært að mæta , samkvæmt frétt Skessuhorns . Margir fundarmenn lýstu furðu sinni yfir því að sláturleyfishafar sniðgengu bændur með þessum hætti .